Firas al-Buraikan

Firas al-Buraikan (s. 14. toukokuuta 2000) on saudiarabialainen jalkapalloilija, pelipaikaltaan hyökkääjä. Hän aloitti kotimaan pääsarjauransa al-Nassrin joukkueessa, jossa hän voitti liigamestaruuden vuonna 2019. Hän siirtyi heinäkuussa 2021 al-Fatehiin.

Saudi-Arabian maajoukkueessa al-Buraikan pelasi ensimmäisen kerran lokakuussa 2019. Hän on ennen vuoden 2022 MM-kilpailuja pelannut 27 maaottelua ja tehnyt niissä kuusi maalia, joista kolme MM-karsintaotteluissa. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa, jossa Saudi-Arabia voitti turnauksen ennakkosuosikeihin kuuluneen Argentiinan maalein 2–1, ja syötti joukkueensa 1–1-tasoitusmaalin.

Lähteet 

Saudiarabialaiset jalkapalloilijat
Vuonna 2000 syntyneet
Elävät henkilöt